Republica de Weimar

A Republica de Weimar ye o nombre con que se conoix en a historia a o rechimen politico que teneba Alemanya mientres o Periodo d'entreguerras, dende que remató a Primera Guerra Mundial en 1918 con a cayita de l'Imperio Alemán dica plegar a dictadura d'Adolf Hitler en 1933, cuan iste establió o dito Tercer Reich.

Se conoix a iste rechimen con o nombre d'a ciudat de Weimar en estar en ista ciudat a on se reunió dimpués d'a redota de l'Imperio Alemán en a Primera Guerra Mundial l'Asamblea Nacional de Weimar, ta elaborar una nueva Constitución ta Alemanya, a dita Constitución de Weimar, aprebata o 31 de chulio de 1919.

A Republica de Weimar estió o primer rechimen democratico d'a historia d'Alemanya, encara que mientres a suya existencia bi habió muitas tensions y luitas politicas. Cuan plegó a o poder Adolf Hitler, no abolió legalment a vichencia d'a Constitución, encara que s'apreboron mesuras que de facto facioron desapareixer a democracia en o país, establindo una dictadura, que se conoix con o nombre de Tercer Reich. Legalment, a Constitución de Weimar no s'abolió dica rematar a Segunda Guerra Mundial.

 Vinclos externos 
  Archivo d'as leis d'a Republica de Weimar.
  Base de datos electorals d'a Republica de Weimar.

*